དུས་ཀྱི་འཁོར་ལོ་དང་འབྲེལ་བའི་དུས་ཐ་མའི་བདུན་ཚིགས་ཀྱི་
ཆོ་ག་བཞུགས་སོ། །
ད་ནི་གཉིས་སུ་མེད་པའི་རྒྱུད་དུས་ཀྱི་འཁོར་ལོ་དང་འབྲེལ་བའི་དུས་ཐ་མའི་བདུན་
ཚིགས་ཀྱི་ཆོ་ག་བརྗོད་པར་བྱ་སྟེ། འདི་ལ་གཉིས། སྡིག་པ་སྦྱང་བ་དང་། ཚོགས་བསག་པའི་ཆོ་
གའོ། །དེ་ལ་སྡུག་པ་སྦྱང་བ་ལ་གསུམ་སྟེ། དབང་བསྐུར་བས་སྡིག་པ་སྦྱང་བ་དང་། སྲེག་
བླུགས་ཀྱིས་སྡིག་པ་སྦྱང་བ་དང་། མཆོད་རྟེན་གྱིས་སྡིག་པ་སྦྱང་བའོ། །དེ་ལ་དང་བོ་ནི། བསྙེན་
པ་དང་། ས་ཆོག་དང་། སྟ་གོན་དང་། སྒྲུབ་མཆོད་དང་། བདག་འཇུག་གི་བར་ཕལ་ཆེར་རྒྱུད་
བཞི་གང་ཡང་རུང་བའི་དཀྱིལ་འཁོར་དུ་དབང་སྐུར་བའི་ཆོ་གར་བཤད་པ་བཞིན་བྱ་ཞིང་། འོན་
ཀྱང་བསྡུའོ།
ཀྱང་སྔགས་བཟླས་པའི་ཚེ། གཙོ་བོར་ཨོཾ་ཨཱཿཧཱུྃ་ཧོ་ཧ་ཀྵ་ཧཀྵམལཝརཡཾ་སརྦ་པཱ་པཾ་བི་ཤོ་དྷ་ཡེ་
སྭཱ་ཧཱ། ཞེས་པ་སྟོང་ཕྲག་ལ་སོགས་པ་བཟླས་ཏེ། སེམས་ཅན་ཐམས་ཅད་ཀྱི་ངན་སོང་གི་སྡིག་
སྒྲིབ་དང་། སྡུག་བསྔལ་ཐམས་ཅད་སྦྱངས་པར་བསམ་ཞིང་མཐར་རུས་པ་སོགས་ལ་གཟུངས་
།མཆོད་བསྟོད་ཀྱི་ཚེ་རིགས་དྲུག་ངན་སོང་ལས་ཐར་པ་རྣམས་ཀྱིས་གཙོ་བོར་
མཆོད་བསྟོད་བྱས་པར་བསམ་མོ། །དེ་ནས་སློབ་མ་དབང་བསྐུར་བ་ལ། ཚེ་ལྡན་ལ་དབང་
བསྐུར་བ་ནི་བདག་འཇུག་དང་འདྲ་བ་ལ། ཁྱད་པར་དང་བོར་སློབ་དཔོནརང་ཉིད་རིགས་ལྔའི་
ང་རྒྱལ་འཛིན་པས། ཨོཾ་བཛྲ་དྷ་ར་རཏྣ་དྷ་ར། པདྨ་དྷ་ར་བི་ཤྭ་དྷ་ར། ཏ་ཐཱ་ག་ཏ་དྷ་ར། ས་མ་ཡ་མ་
ཏི་ཀ་མ། ཏ་ཐཱ་ག་ཏ་ས་མ་ཡ་དྷ་ར། ཨདྨ་ཀོ྅ཧཾ། ཞེས་བརྗོད་ཅིང་། ཚིགས་སུ་བཅད་པ་རྣམ
185

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཀྱང་བརྗོད་དེ། དེ་དག་གི་དོན་ལེགས་པར་བརྡ་སྤྲད་པར་བྱའོ། །ཚེ་འདས་ལ་དབང་བསྐུར་བ་
ལ། རྟེན་བསྐྱེད་པ་ནི། རོ་ཡོད་ན་ལས་བུམ་གྱི་ཆུས་ལས་སྔགས་བཟླས་ཤིང་ལེགས་པར་བཀྲུས་
ཏེ། ཨོཾ་སརྦ་པཱ་པཾ་བི་ཤོ་དྷ་ནི་སྭཱ་ཧཱ། ཞེས་པས་ཁྲུས་རས་ཀྱིས་དྲིལ་ཕྱིས་བྱས། བདུད་རྩི་རིལ་བུ་
དྲི་བཟང་གི་ཆུ་ལ་སྦྱངས་པས་བྱུགས། དེ་ནས་ལྷའི་གོས་དང་རྒྱན་གྱིས་སྤྲས་ཏེ། ཤོག་བུ་ལ་
སོགས་པ་ལ་བྲིས་པའི་རྩ་སྔགས་དང་། ༀ་སྤྱི་བོར་གདགས། སྙིང་བོ་དང་ཨཱཿམགྲིན་པར་
གདགས། ཉེ་སྙིང་དང་ཧཱུཾ་སྙིང་གར་གདགས། གཞན་ཡང་ཀུན་རིག་ནས་བཤད་པ་ལྟར་གྱི་
གཟུངས་དང་། དེའི་སྙིང་བོ་རྣམས་ཀྱང་བཏགས་ནས། པདྨ་དང་ཟླ་བ་བཀོད་པའི་གདན་ལ་ལྷོ་
སྒོར་གཞག་གོ །
རོ་མེད་ན་དེའི་གཟུགས་བརྙན་ལ་ཡང་དེ་བཞིན་དུ་བྱས་པ་སོགས་ལ་ལས་
པ་ཐམས་ཅད་
པའི་བུམ་ཆུ་དང་། ལས་སྔགས་བཟླས་པས་བསང་། ཤཱུ་ནྱ་ཏས་སྟོང་བར་བསྒོམས་ཏེ། སྟོང་བའི་
ངང་ལས་ཚེ་འདས་ཀྱི་མིང་ཡིག་དང་བོ་ཐིག་ལེས་བརྒྱན་པའམ། ནཾ་ལས་ཚེ་འདས་ཇི་ལྟ་བར་
བསྐྱེད་པའམ། ཧཱྃ་ལས་རྡོ་རྗེ་སེམས་དཔའ་དམ་ཚིག་པར་བསྐྱེད་ནས། རྡོ་རྗེ་བསྡམས་པ་ལས་
མཛུབ་མོ་གཉིས་ལྕགས་ཀྱུ་ལྟར་བྱས། མཐེ་བོང་མཐེའུ་ཆུང་མཉམ་པར་སྦྱར་བ་ཉིད་ཤི་བ་དེའི་
མགོ་བོར་བཞག་ཅིང་། བདག་གི་སྙིང་གའི་ཧཱུཾ་དང་། རྟེན་གྱི་སྙིང་ག་ལས་འོད་འཕྲོས་པས།
ཁམས་གསུམ་གང་ན་གནས་པ་ནས་ཚེ་འདས་ཀྱི་རྣམ་ཤེས་བཀུག་པར་བསམ་ཞིང་། ངག་ཏུ། ན་
མཿསངས་རྒྱས་ཀྱི་བདེན་པ་དང་། ཆོས་ཀྱི་དང་། དགེ་འདུན་གྱི་དང་། གསང་སྔགས་དང་།
རིག་སྔགས་ཀྱི་རྒྱལ་བོ་ཁྲོ་བོ་རྣམས་ཀྱི་དང་། གཟུངས་སྔགས་ཀྱི་རྒྱལ་མོ་ཁྲོ་མོ་རྣམས་ཀྱི་དང་།
བཅོམ་ལྡན་འདས་ངན་སོང་ཐམས་ཅད་ཡོངས་སུ་སྦྱོང་བ་དུས་ཀྱི་འཁོར་ལོ་འཁོར་དང་བཅས་
པའི་བདེན་པ་དང་། བདེན་པ་ཆེན་པོའི་བྱིན་གྱིས་བརླབས་ཀྱིས་ཚེ་འདས་པ་ཆེ་གེ་མོའི་རྣམ་
186

༄༅། །དཔལ་དུས་ཀྱི་འཁོར་ལོའི་ཆོས་སྐོར་སྨད་ཆ་བཞུགས་སོ། །
པར་ཤེས་པ་ཁམས་གསུམ་སྐྱེ་གནས་བཞི་གང་ན་གནས་ཀྱང་འདིར་མཆིས་པར་གྱུར་ཅིག
བཛྲ་
ས་ཏྭ་ཧཱུཾ་ཛཿཞེས་པས་ཚེ་འདས་ཀྱི་རྣམ་ཤེས་བཀུག འདོད་པའི་རྒྱལ་བོའི་ཕྱག་རྒྱ་བཅས་ཏེ། ༀ་
ཊཀྐི་ཧཱུྃ་ཛཿཨོཾ་ཤོ་དྷ་ནི་ཤོ་དྷ་ནི་སརྦ་པཱ་པཾ་ཨ་ན་ཡ་ཧཱུྃ་གིས་སྡིག་པ་དགུག རྡོ་རྗེ་ཁུ་ཚུར་གཉིས་
ཀྱིས་ནང་ཕྱོགས་སུ་མཛུབ་མོ་གཉིས་ལྕགས་སྒྲོག་ལྟར་བཅིངས་ནས་གྱེན་དུ་ལེགས་པར་འཕང་
ཞིང་གྲོལ་བས་ལྟུང་བ་སློང་བའི་ཕྱག་རྒྱ་བཅས་ཏེ། ཨཾ་སརྦ་ཨ་པཱ་ཡ་ཨཀཪྵ་ཎ་བི་ཤོ་དྷ་བཛྲ་ས་མ་
ཡ་ཧཱུཾ་ཕཊ། ཅེས་པས་ངན་སོང་བཀུག་ནས། ཛཿཧཱུྃ་བཾ་ཧོཿས་བརྟེན་ལ་བསྟིམ། སྡིག་པ་བྲལ་བའི་
ཕྱག་རྒྱ་རྡོ་རྗེ་བསྡམས་པ་ཡང་ཡང་བྲལ་བས། ༀ་སརྦ་ཨཱ་བ་ར་ཎཱ་ནི་བི་ཤོ་དྷ་ནི་ཧཱུྃ་ཕཊ། ༀ་ཧཱུྃ་ཧོ་
ཧཾ་ཀྵཏྲཊ། ཅེས་པ་དང་། རྡོ་རྗེ་བསྡམས་པ་ལས་གུང་མོ་གཉིས་དང་། མཐའ་མ་བཞིའི་རྩེ་མོ་
སྦྱར་བ་དྲུད་ནས་སླར་དྲལ་བའི་ཕྱག་རྒྱ་བཅས་ཏེ། ཨོཾ་བཛྲ་པཱ་ཎི་བི་སྥོ་ཊ་ཡ། སརྦ་ཨ་པཱ་ཡ།
བན་དྷ་ནི། པྲ་མེ་ཀྵ་ཡ། སརྦ་ཨ་པཱ་ཡ་ག་ཏེ་བྷྱཿ སརྦ་ཏ་ཐཱ་ག་ཏ་བཛྲ་ས་མ་ཡ་ཏྲཊ། ༀ་བཛྲ་བན་
དྷ་ཏྲཊ། ཀྱིས་སྡིག་པ་དྲལ་ནས། རྡོ་རྗེ་ཁུ་ཚུར་སྤྱི་བོ་ལ་སོགས་པར་གཏུགས་པར་བསམ་ཞིང་།
ཨོཾ་བཛྲ་ཨ་དྷི་ཏིཥྛ་ཛྙཱ་ན་ས་མ་ཡ་ཧཱུྃ་གིས་རྣམ་ཤེས་བྱང་ཆུབ་ཀྱི་སེམས་ཨ་ཐུང་གི་རྣམ་པ་མར་མེ་
འབར་བ་ལྟ་བུ་དྲི་མ་མེད་པ་བསམ་མོ། །
དེ་ནས་གཏོར་མ་བརྟེན་ལ་བསྐོར་ཞིང་། ༀ་སརྦ་བིགྷན། ན་མཿ སརྦ་ཏ་ཐཱ་ག་ཏེ་བྷྱོཿ
ཞེས་པ་ནས་གྲྀཧཱ་དཾ་བ་ལིཾ་ཏ་སྭ་ཧྭ། ཞེས་པའི་བར་ལན་གསུམ་གྱིས་བགེགས་ལ་གཏོར་མ་བྱིན་
ནས་སུམ་བྷའི་སྔགས་བརྗོད་ཅིང་། ཏིང་ལོ་དང་ཆངས་བུ་བརྟེན་ལ་ལན་གསུམ་བསྐོར་ཞིང་།
བགེགས་ལ་བྱིན་ནས་ཚེ་འདས་པ་ཆེ་གེ་མོ་ལ་གསོན་གྱི་དུས་ན་ཚེ་ལ་བར་དུ་གཅོད་ཅིང་།
གཤིན་གྱི་དུས་ན་སྡིག་པ་སྦྱོང་བ་ལ་བར་དུ་གཅོད་པའི་གདོནབགེགས་ཐམས་ཅད་ལ་གཏོར་མ་
འདི་སྦྱིན་པས། ཏིང་ལོ་འདིས་ལམ་སྒྲོན། ཆངས་བུ་འདི་ལམ་རྒྱགས་ཀྱི་ཚུལ་དུ་ཁྱེར་ལ། དཔག་
187

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཚད་དང་རྒྱང་གྲགས་སུ་མ་གནས་པར་སོང་ཞིག ཅེས་བརྗོད་དེ། ཁྲོ་བོ་སྤྱན་དྲངས། མཆོད་
ཅིང་བསྟོད་དེ། གུ་གུལ་གྱི་དུ་བས་བདུག ཡུངས་གར་གྱིས་བྲབ། རོལ་མོའི་སྒྲ་དྲག་ཏུ་བྱ་ཞིང་།
སུམ་བྷ་ལ་སོགས་པའི་དྲག་སྔགས་མང་དུ་བརྗོད་པས་བགེགས་དང་བྲལ་བར་བསམས་ནས།
ཚེ་འདས་ཀྱི་སྡིག་སྒྲིབ་ཐམས་ཅད་ཀཾ་ནག་པོའི་རྣམ་པས་སྣ་བུག་ནས་ཐོན། སྣ་སྒོར་སྡིག་པ་རྭ་
ཅན་གྱི་རྣམ་པར་གྱུར་ཏེ། ཨོཾ་བཛྲ་ཌ་ཀ་ཁ་ཁ་ཁཱ་ཧི་ཁཱ་ཧི་སརྦ་པཱ་པཾ་ད་ཧ་ན་བྷསྨི་ཀུ་རུ་ཡེ་སྭ་ཧྭ།
ཞེས་པས་དཀྱིལ་ཆོག་ལྟར་ཟ་བྱེད་རྡོ་རྗེ་མཁའ་འགྲོའི་སྦྱིན་བསྲེག་བྱའོ། །
དེ་ནས་དཀྱིལ་འཁོར་གྱི་ལྷ་རྣམས་ཀྱི་སྔགས་དང་། ཀུན་རིག་གི་རྩ་སྔགས་དང་། ཀཾ་ཀ་
ནི་ལ་སོགས་པའི་སྔགས་བྱིན་རླབས་ཅན་མང་དུ་བཟླས་པའི་ནུས་པ་བྱེ་མའམ། ཐལ་བའམ།
ཡུངས་དཀར་ལ་བསྟིམས་ཏེ། ཨོཾ་སརྦ་པཱ་པཾ་ད་ཧ་ན་བཛྲ་ཧཱྃ་ཕཊ། ཨོཾ་སརྦ་པཱ་པཾ་བི་ཤོ་དྷ་ན་བཛྲ་
ཧཱུྃ་ཕཊ། ༀ་སརྦ་ཀརྨ་ཨ་ཝ་ར་ཎཱ་ནི་བྷསྨི་ཀུ་རུ་ཧཱུཾ་ཕཊ། ༀ་བྷྱོཿ་བི་ནཱ་ཤ་ཡ་ཨཱ་ཝ་ར་ཎཱ་ནི་ཧཱུཾ་ཕཊ།
ༀ་དུཾ་བི་ཤོ་དྷ་ཡ་ཨཱ་ཝ་ར་ཎཱ་ནི་ཧུཾ་ཕཊ། ༀ་ཛཱ་ལ་ཛྭ་ལ། དྷ་ཀ་དྷ་ཀ ཧ་ན་ཧ་ན་ཨཱ་ཝ་ར་ཎཱ་ནི་ཧཱུྃ་
ཕཊ། ༀ་པུཾ་ས་ར་ས་ར། པྲ་ས་ར་པྲ་ས་ར་ སརྦ་ཨཱ་ཝ་ར་ཎཱ་ནི་ཧཱུ་ཕཊ། ༀ་ཧཱུཾ་ཧ་ར་ཧ་ར་སརྦ་ཨཱ་
ཝ་ར་ཎཱ་ནི་ཧཱུྃ་ཕཊ། ༀ་ཧཱུཾ་ཕཊ། སརྦ་ཨཱ་ཝ་ར་ཎཱ་ནི་སྥོ་ཊ་ཡ་ཧཱུྃ་ཕཊ། ཨོཾ་ཤྩི་ཏ་བྷི་ཏ་སརྦ་ཨཱ་ཝ་ར་
ཎཱ་ནི་ཧཱྃ་ཕཊ། ༀ་ཏྲཊ་ཊ་སརྦ་ཨཱ་ཝ་ར་ཎ་ནི་ཧཱུཾ་ཕཊ། ༀ་ཚིན་དྷ་ཚིན་དྷ་སརྦ་ཨཱ་ཝར་ཎཱ་ནི་ཧཱུཾ་
ཕཊ། ༀ་ད་ཧ་ད་ཧ་སརྦ་ནར་ག་ཏེ་ཧེ་ཏུན་ཧཱྃ་ཕཊ། ཨོཾ་པ་ཙ་པ་ཙ་སརྦ་པྲེ་ཏ་ག་ཏེ་ཧེ་ཏུན་ཧཱྃ་ཕཊ།
ཨོཾ་མ་ཐཱ་མ་ཐཱ་སརྦ་ཏིརྻ་ག་ཏེ་ཧེ་ཏུན་ཧཱུཾ་ཕཊ། ཅེས་པ་ལ་སོགས་པས་མིང་བྱང་ངམ། རུས་པ་ལ་
བྲབས་ནས། ངན་སོང་ལས་ཐར་པར་བསྒོམས་ལ། བྲིས་སྐུ་ལ་སོགས་པའི་རྟེན་རབ་གནས་ཅན་
གྱི་གཟུགས་བརྙན་མེ་ལོང་ལ་ཤར་བ་ལ་ལས་ཐམས་ཅད་པའི་བུམ་ཆུས་ཁྲུས་གསོལ་བར་བསམ་
ཞིང་། ཇི་ལྟར་གཏམས་པ་ཙམ་གྱིས་ནི། །ཞེས་པ་ནས། དེ་བཞིན་བདག་གིས་སྐུ་ཁྲུས་གསོལ། །
188

༄༅། །དཔལ་དུས་ཀྱི་འཁོར་ལོའི་ཆོས་སྐོར་སྨད་ཆ་བཞུགས་སོ།
ཅེས་པའི་བར་དང་། འདི་ནི་ཁྲུས་མཆོག་དཔལ་དང་ལྡན། ཐུགས་རྗེ་ཞེས་སོགས་ནས། རོལ་
མོར་བཅས་པ་དུ་མའི་སྐུ་ཁྲུས་གསོལ། ཅེས་པ་ཤོ་ལོ་ཀ་རེའི་འོག་ཏུ། ༀ་སརྦ་ཏ་ཐཱ་ག་ཏ་ཨ་བྷི་
ཥེ་ཀ་ཏ་ས་མ་ཡེ་ཤྲཱི་ཡེ་ཧཱུཾ། ཞེས་བརྗོད་ཅིང་བཀྲུ། དེ་དག་སྐུ་ལ་མཚུངས་པ་མེད་པའི་གོས། །
གཙང་ལ་དྲི་རབ་བསྒོས་པས་སྐུ་ཕྱིའོ། །ༀ་ཧཱུཾ་ཏྲཾ་ཧྲཱིཿཨཿ ཀཱ་ཡ་བི་ཤོ་དྷ་ནི་སྭཱ་ཧཱ། ཞེས་པས་སྐུ་
ཕྱིས་པར་བསམས་ནས། །ཁྲུས་བྱས་པའི་ཆུ་རྣམས་སླར་ཡང་བུམ་པར་བླུགས་སོ། །དེ་ནས་བུམ་
པའི་ཆུས་ནུབ་གོང་མ་མེ་ལོང་ལ་གཟུགས་བརྙན་ཤར་བ་ལ་བཀྲུ། ཐ་མ་ལ་མིང་བྱང་ལ་སོགས་
པའི་རྟེནལ་དངོས་སུ་བཀྲུ་ཞིང་། འདི་ནི་སྦྱིན་པའི་རང་བཞིན་ཆུ། །སེར་སྣའི་དྲི་མ་སྦྱོང་མཛད་
ཅིང་། །སྦྱིན་པ་དྲི་ཡིས་ལེགས་བསྒོས་ཆུ། །ཁྲུས་ལེགས་མཛད་ཀྱིས་ཁྲུས་བགྱིའོ། །དེ་བཞིན་དུ་
སྦྱིན་པའི་གནས་སུ་ཚུལ་ཁྲིམས། བཟོད་པ། བརྩོནའགྲུས། བསམ་གཏན། ཤེས་རབ་རྣམས་
གཞུག སེར་སྣའི་གནས་སུ་ཁྲིམས་འཆལ། ཁོང་ཁྲོ། ལེ་ལོ། རྣམ་གཡེང་། ཤེས་འཆལ་རྣམས་
བཅུག་སྟེ། ཚིག་བཞི་བ་ལྔ་དང་། ཆུ་བོ་དྲུག་གིས་ཁྲུས་བྱས་པས། །བག་ཆགས་རྣམས་དྲུག་
སྦྱངས་ནས་ནི། །གང་ལ་ཉེས་པ་མི་མངའ་དེས། །ཁྲུས་ལེགས་མཛད་ལ་ཕྱག་འཚལ་ལོ། །དྲི་ཆུ་
དྲུག་གིས་ཁྲུས་བྱས་པས། །དྲི་མ་རྣམ་དྲུག་སྦྱོང་མཛད་ཅིང་། །རྒྱ་ཆེན་ཡོན་ཏན་དྲུག་ལྡན་པས། །
ཁྲུས་ལེགས་མཛད་ལ་ཉེས་མི་མངའ། །དྲི་མ་རྣམ་དྲུག་དག་པ་ཡིས། །ཡོན་ཏན་ཐམས་ཅད་ལྡན་
པ་དང་། །སངས་རྒྱས་ཐམས་ཅད་མཆོད་དོན་དུ། །དད་པས་བདག་གིས་ཁྲུས་བགྱིའོ། །ཞེས་བྱ་
བའི་ཚིགས་བཞི་བ་རེ་དང་། རྩ་ཚིག་རེ་སྤེལ་ཞིང་བཀྲུས་ནས། ཚེ་འདས་པ་ཆེ་གེ་མོས་གཙོ་བྱས་
པའི་སེམས་ཅན་ཐམས་ཅད་ཀྱི་ཕ་རོལ་ཏུ་ཕྱིན་པ་དྲུག་གི་མི་མཐུན་པའི་ཕྱོགས་དག་ནས། ཕར་
ཕྱིན་དྲུག་གི་ཡོན་ཏན་ཕུན་སུམ་ཚོགས་པ་དང་ལྡན་པར་གྱུར་ཅིག འདོད་ཆགས་ཞེ་སྡང་གཏི་
མུག་གསུམ། །འདི་དག་འཇིག་རྟེན་དུག་གསུམ་སྟེ། །སངས་རྒྱས་བཅོམ་ལྡན་དག་མི་མངའ། །
189

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
སངས་རྒྱས་བདེན་པས་དུག་བཅོམ་མོ། །ཞེས་པ་དང་། བཅོམ་ལྡན་དམ་ཆོས་ཞེས་པ་དང་། །
དམ་ཆོས་བདེན་པས་ཞེས་པ་དང་། །འཕགས་པའི་དགེ་འདུན་ཞེས་པ་དང་། །དགེ་འདུན་བདེན་
པས་དུག་བཅོམ་མོ། །ཞེས་བཅུག་པའི་ཚིགས་བཅད་གསུམ་དང་། ས་འདི་དུག་གི་ཕ་ཡིན་ཏེ། །
ས་འདི་དུག་གི་མ་ཡང་ཡིན། །བདེན་པའི་བདེན་ཚིག་འདི་བརྗོད་པས། །དུག་གསུམ་ས་ཡི་ནང་
དུ་སོང་། །དེ་བཞིན་དུ་ཆུ་མེ་རླུང་གསུམ་ལ་འདོན་པ་བསྒྱུར་ནས་བརྗོད་པའི་རྗེས་སུ། ཚེ་འདས་
ཀྱིས་གཙོ་བྱས་པའི་སེམས་ཅན་ཐམས་ཅད་ཀྱི་ཉོན་མོངས་པ་དུག་གསུམ་དཀོན་མཆོག་གསུམ་
གྱི་བདེན་པའི་བྱིན་གྱིས་འབྱུང་བ་བཞིའི་བག་ལ་ཞ་བར་གྱུར་ཅིག འབྱུང་བའི་ངང་ལ་ཐིམ་པར་
གྱུར་ཅིག ཅེས་བྱ་བ་དང་། བུམ་ཆུས་གཏོར། དྲིལ་བུ་བསིལ་ཞིང་། གང་ལ་སེར་སྣ་རྣམ་ཆགས་
པ། །རྣམ་འཇོམས་དྲི་མ་མེད་མཛད་ཅིང་། །ཐུགས་ཞི་གནོད་པ་མི་མངའ་དེས། །ཁྱེད་ལ་བདེ་
ལེགས་མཛད་པར་འགྱུར། །འདྲེན་པ་གང་ཞིག་འགྲོ་བ་རྣམས། །ཐར་པའི་ལམ་དུ་འཇུག་མཛད་
ཅིང་། །ཆོས་རྣམས་ཐམས་ཅད་སྟོནཔ་དེས། །ཁྱེད་ལ་བདེ་ལེགས་མཛད་པར་འགྱུར། །སྟོན་པ་
འགྲོ་བ་རྣམས་ཀྱི་རྟེན། །སེམས་ཅན་ཀུན་གྱི་དོན་གྱི་ཕྱིར། །གང་ཞིག་བདེ་བ་མངའ་མཛད་དེས།
ཁྱེད་ལ་བདེ་ལེགས་མཛད་པར་འགྱུར། །སྐྱོབ་པ་གང་ཞིག་བྱམས་པ་ཡི། །ཐུགས་རྗེ་འགྲོ་བ་
འདི་དག་ཀུན། །བུ་གཅིག་བཞིན་དུ་རྟག་བསྐྱངས་དེས། །ཁྱེད་ལ་བདེ་ལེགས་མཛད་པར་
འགྱུར། །གང་ཞིག་འཁོར་བར་འགྲོ་བ་ཡི། །སེམས་ཅན་ཀུན་གྱི་རྟེན་གྱུར་ཅིང་། །གླིང་དང་
དཔུང་གཉེན་གྱུར་པ་དེས། །ཁྱེད་ལ་བདེ་ལེགས་མཛད་པར་འགྱུར། །གང་ཞིག་ཆོས་ཀུན་མངོན་
སུམ་གྱུར། །གཙང་ཞིང་བཀྲུ་བ་མི་མངའ་ལ། །གསུང་གཙང་གཙང་མར་མཛད་པ་དེས། །ཁྱེད་
ལ་བདེ་ལེགས་མཛད་པར་འགྱུར། །དཔའ་བོ་ཆེན་པོ་གང་སྐྱེས་པས། །ཕུན་སུམ་ཚོགས་ཀུན་
འབྱོར་གྱུར་ཅིག །དོན་གྲུབ་ཚོགས་ཀྱང་གྲུབ་པ་དེས།